(§• 4. Fig. 4.) 
ALOE HYBRIDA Nob. 
(HA WOR THIA DuvalJ 
ALOE hybrida; subcaulescens, foliis perspiraliter quinqiiefariis ovato-lanceolatis acuminatis 
patulis viridibus, supra planiusculis rugosis, subtus convexis apice carinulatis viridi- 
tuberculatis. 
A. hybrida; foliis spiraliter multifariis, ovato-lanceolatis: junioribus patulis, supra con- 
vexiusculis rugosis, subtus tuberculatis: tuberculis parvis viridibus. Nob. Cat. rais.p.7. 
— Spreng. Sgst. 2. p. 69. (exclus. synon. Haworthiae senii'glabratae.J — Schutt. Sgst. 7. p. 651. 
HA W OR THIA hybrida; Haw. Revis. p. 51. 
RADIX cylindracea, carnosa, fibrosa. 
CAULIS poli. 4-5 alius, basi prolifer, foliis tectus. 
FOLIA quinquefariam in lineas dense spirales disposita, sesquipollicem longa et 
lin. 8-9 basi lata, erecto-patentia, stricta, acuminata, viridia, crassa, rigidissima, supra 
plano-convexiuscula rugosa, subtus convexa apice inaequilateri-triquetra aut bicarinulata, 
tuberculata, tuberculis concoloribus, ad margines carinasque tuberculato-crenulata. 
PEDUNCULUS floralis bipedalis, ramosus, tenuis , nudus, roseo-fulvidus. 
FLORES subspicati, suberecti, pedicellati. Bracteae latiusculae, roseae, pedicellum 
vix adaequantes. 
PERIANTHIUM ad 2 / 3 tubulosum obclavalum, roseo et viridi striatum, limbo 
bilabiato, labiis binis valde revolulis; laciniae albidae, obtusae, linea media fusco-viridula 
notatae, exterioribus planioribus magis revolutis, interioribus (suprema latiuscula) canali¬ 
culatis, subund'ulalis. 
STAMINA perianthii tubo breviora, alternatim inaequalia. Filamenta subulata, 
viridula. Antherae flavidae. 
PISTILLUM. Ovarium cylindraceo-trigonum. Stylus filamentis brevior. Stigma 
vix conspicuum. 
CAPSULA matura oblonga, triquetro-cylindracea. 
Habitat. Floret aestate. 
Observ. Hanc plantam inveni anno 1814 Vindobonae in hortulo privato S. M. Francisci I, 
ubi e semine enata est; sed dubius haereo an vera sit planta capensis, et inde 
nomen ei impositum. Pro speciei habenda est propter formam omnino peculiarem; 
Alois margaritaceis adscribi non potest, et ab A. tortuosa (cui caeterum proxima) 
recedit foliis quinque nec tri-fariis, sicut ab A. rigida foliis brevioribus strictis subtus 
valde tuberculatis. Propaginibus ad basin plantae frequentibus facillime propagatur. 
